മുന്ന് തലമുറകളായി ഹെക്ടർ കണക്കിന് പ്രദേശത്ത് റബ്ബർ കൃഷിനടത്തുന്നവരാണ് പെരുനാട് കുറ്റിക്കയം കുടുംബം . കഴിഞ്ഞ അഞ്ച് വർഷമായി റബ്ബറിൽനിന്നും കാര്യമായ വരുമാനം ഒന്നും ലഭിക്കാതെ വന്നതോടെ റബ്ബർ കൃഷിയിൽ നിന്നും ചുവട് മാറ്റി . റബ്ബർ മരങ്ങൾ മുറിച്ച് മാറ്റിയില്ല പകരം ഇടവിളയായി പുഷ്പകൃഷിതുടങ്ങി . വിപണിയിൽ വലിയ വില ലഭിക്കുന്ന അലങ്കാര ചെടികളും ഇലചെടികളും വച്ചുപിടിപ്പിച്ചു . ഹെലികോണിയ , മെസഞ്ചിനിയ എന്നി അലങ്കാര ചെടികളാണ് ഇപ്പോൾ ഇവിടെ വ്യാപകമായി കൃഷി ചെയ്യുന്നത് . വലിയ പരിപാലനം ഒന്നും തന്നെ ഇവക്ക് ആവശ്യമില്ല . ഏകദേശം ഒന്നര വർഷം കൊണ്ട് വിളവെടുക്കാൻ കഴിയുമെന്ന് ഇവർ പറയുന്നു . റബ്ബറുമായി താരതമ്യം ചെയ്താൽ മൂന്ന് ഇരട്ടി വരുമാനം നേടാനാവുമെന്നും ഇവർ പ്രതീക്ഷിക്കുന്നു .